Hainanas
Hainanas arba Hainanis (kin. 海南, pinyin: Hǎinán) – provincija pietryčių Kinijoje, išsidėsčiusi Hainano saloje ir daugybėje mažų salelių, esančių Pietų Kinijos jūroje. Sostinė – Haikou. Hainano salos plotas 34 000 km² (tai – didžiausia Kinijos valdoma sala). Provincijos statusą gavo 1988 m., iki tol priklausė Guangdongo provincijai. Salos pavadinimas reiškia „jūros pietūs“ (海 hǎi – jūra, 南 nán – pietūs).